คือตอนนี้มาหาเช็คอัพต่อค่ะ แต่พอวัดรักแร้ไข้มันเกินเขาเลยให้วัดทางปากเพื่อดูอีกทีทีนี้เขาก็ใช้ที่วัดไข้(น่าจะใช้แบบอันเดิมเหมือนไว้วัดรักแร้มั้งคะ)แต่เขาเอาเหมือนเป็นซองพลาสติกอันใหม่หุ้มเอาไว้(ซึ่งก็แกะจากซองใหม่อีกทีนึง) ทีนี้หนูอยากจะทราบว่ามันถูกหลักอนามัยหรือป่าวคะ หรือว่ามันเสี่ยงติดอะไรไหม แล้วก็ความแม่นยำค่ะ(หมายถึงว่าใช้พลาสติกหุ้มอ่ะค่ะ) แล้วก็เรื่องที่สองคือหนูบีบหัวนม(ขอพูดตรงๆเลยค่ะ)แล้วมันก็มีเหมือนมีขาวๆออกมาในที่นี้หมายถึงว่าบางรูออกเป็นน้ำ บางรูออกเป็นเหมือนสะเก็ดๆคล้ายหัวสิวอ่ะค่ะ(สีขาวปกตินะคะ)มันปกติไหมคะออกเป็นสะเก็ดไม่ออกเป็นน้ำบางรู รอกวน2เรื่องเลยค่ะ
สวัสดีค่ะ การวัดไข้ทางปากโดยใช้ปรอทร่วมกันนั้น มีโอกาสติดเชื้อโรคติดต่อทางสารคัดหลั่งได้น้อย เพราะการติดต่อกันผ่านทางน้ำลายนั้น จะต้องสัมผัสน้ำลายกันโดยตรง จำนวนมาก อีกทั้งปรอทเมื่อมีการใช้แล้ว จะมีการนำไปทำความสะอาดฆ่าเชื้อทางการแพทย์ ไม่น่าจะมีเชื้อโรคใดๆติดค้างอยู่อีกส่วนเรื่องมีน้ำขาวๆไหลจากหัวนมนั้น อาจจะเกิดจาก ภาวะหลังคลอดบุตร ช่วงเข้าสู่วัยรุ่น หรือการไปกระตุ้นนวดคลึงบ่อยๆ ผลข้างเคียงของยาบางชนิดเช่นยารักษาโรคทางจิตเวชต่างๆ การใช้ฮอร์โมนเพศหญิง มีเนื้องอกหรือมะเร็งของท่อน้ำนม หรือเกิดจากอวัยวะอื่นๆที่สร้างฮอร์โมนในการหลั่งน้ำนมเช่น เนื้องอกของต่อมใต้สมอง ไตวาย ภาวะไทรอยด์ฮอร์โมนต่ำ เป็นมะเร็งปอด เป็นต้นแนะนำสังเกตอาการ ไม่ไปนวดคลึงหรือบีบบริเวณดังกล่าวบ่อยๆ ทำความสะอาดบริเวณหัวนมให้ดี หมั่นคลำก้อนผิดปกติที่เต้านม หากมีก้อนผิดปกติขึ้นมาใหม่ ให้รีบไปพบแพทย์